EL   EL 
 
 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες, 15.12.2021  
SWD(2021) 456 final  
 
ΕΓΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ  
 
ΣΥΝΟΠΤΙΚΗ ΠΑΡΟΥΣΙΑΣΗ ΤΗΣ ΕΚΘΕΣΗΣ ΕΚΤΙΜΗΣΗΣ ΕΠΙΠΤΩΣΕΩΝ  
 
που συνοδεύει τα έγγραφα  
Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τους 
κοινούς κανόνες για τις εσωτερικές αγορές ανανεώσιμων αερίων, φυσικού αερίου 
και υδρογόνου (αναδιατύπωση)  
 
Πρόταση κανονισμού του Ευρωπαϊκού Κοινοβουλίου και του Συμβουλίου σχετ ικά με τις 
εσωτερικές αγορές ανανεώσιμων αερίων, φυσικού αερίου και υδρογόνου 
(αναδιατύπωση)  
{COM(2021)  803 final}  - {COM(2021)  804 final}  - {SEC(2021)  431 final}  -
 {SWD(2021)  455 final}  - {SWD(2021)  457 final}  - {SWD(2021)  458 final}   
 
1 
 Δελτίο συνοπτικής παρουσίασης (έως 2 σελίδες)  
Εκτίμηση των επιπτώσεων σχετικά με τη δέσμη μέτρων για την αγορά υδρογόνου και απα νθρακοποιημένου 
φυσικού αερίου  
Α. Ανάγκη ανάληψης δράσης  
Ποιο είναι το πρόβλημα και γιατί αποτελεί πρόβλημα σε επίπεδο ΕΕ;  
Η Ευρωπαϊκή Πράσινη Συμφωνία θέτει την ΕΕ σε πορεία προς την κλιματική ουδετερότητα έως το 2050, πράγμα 
που απαιτεί σημαντικά υψηλότερο μερίδιο ανανεώσιμων πηγών ενέργειας στο πλαίσιο ενός ενοποιημένου 
ενεργειακού συστήματος. Το φυσικό αέριο αντιπροσωπεύει το 95  % των αέριων καυσίμων που καταναλώνονται 
σήμερα στην ΕΕ και αντιπροσωπεύει το 25  % της συνολικής κατ ανάλωσης ενέργειας της ΕΕ. Ενώ το μερίδιο του 
φυσικού αερίου θα μειωθεί σταδιακά, το βιομεθάνιο, το συνθετικό μεθάνιο και το υδρογόνο αναμένεται να 
αποκτήσουν μεγαλύτερη σημασία. Ωστόσο, αυτές οι εναλλακτικές λύσεις αντί του φυσικού αερίου αντιμετωπίζουν 
ορισμένους κανονιστικούς φραγμούς και δεν καλύπτονται από τις ισχύουσες ρυθμίσεις για την ενεργειακή 
ασφάλεια. Αυτό εμποδίζει την ανάπτυξή τους και επηρεάζει την οικονομική τους αποδοτικότητα υπό τις τρέχουσες 
συνθήκες και κανόνες της αγοράς. Το ισχύον κανο νιστικό πλαίσιο δεν διευκολύνει ούτε το διασυνοριακό εμπόριο 
και την ανάπτυξη υποδομών για ανανεώσιμα αέρια και αέρια χαμηλών ανθρακούχων εκπομπών ούτε την 
απρόσκοπτη πρόσβασή τους στις αγορές φυσικού αερίου σε ολόκληρη την ΕΕ. Ως εκ τούτου, παραμένει 
αναξ ιοποίητο το πλήρες δυναμικό προμήθειας ανανεώσιμων αερίων και αερίων χαμηλών ανθρακούχων εκπομπών, 
με το ελάχιστο κόστος και με ασφαλή τρόπο. Τέλος, οι καταναλωτές φυσικού αερίου δεν διαθέτουν τα αναγκαία 
δικαιώματα και εργαλεία για να επιλέξουν τις οικονο μικά αποδοτικότερες επιλογές απανθρακοποίησης στην αγορά.   
Τι θα πρέπει να επιτευχθεί;  
Γενικός στόχος είναι να διευκολυνθεί η οικονομικά αποδοτική απανθρακοποίηση, με τη δημιουργία μιας 
ευρωπαϊκής αγοράς υδρογόνου και τη σταδιακή απανθρακοποίηση των αγορών αέριων καυσίμων, με διασφάλιση 
παράλληλα της ενεργειακής ασφάλειας. Οι ειδικοί στόχοι είναι 1) η διευκόλυνση της εμφάνισης μιας ανοικτής και 
ανταγωνιστικής αγοράς υδρογόνου της ΕΕ, 2) η διασφάλιση της πρόσβασης των ανανεώσιμων αερίων στα 
υφιστάμενα δίκτυα και αγορές μεθανίου, καθώς και η ασφάλεια εφοδιασμού τους, 3) η διασφάλιση διαφανούς και 
συμπεριληπτικού σχεδιασμού υποδομών, και 4) η παροχή δικαιωμάτων και εργαλείων στους καταναλωτές ώστε να 
επιλέγουν τις φθηνότερες επιλογές απανθρακοποίησης.  
Ποια είναι η προστιθέμενη αξία της δράσης σε επίπεδο ΕΕ (επικουρικότητα);   
Η πρωτοβουλία αποσκοπεί στην τροποποίηση της υφιστάμενης νομοθεσίας της ΕΕ και στη δημιουργία ενός νέου 
πλαισίου για μια εσωτερική αγορά υδρογόνου, με σκοπό την επίτευξη μιας οικονομικά αποδοτικής οικονομίας 
καθαρού υδρογόνου. Η προώθηση πιο αποδοτικών και ενοποιημένων αγορών της ΕΕ για τα ανανεώσιμα αέρια 
απαιτεί εναρμονισμένη και συντονισμένη κανονιστική προσέγγιση σε ολόκληρη την ΕΕ και δεν μπορεί να 
επιτευχθεί μόνο σε επίπε δο κρατών μελών. Η πρωτοβουλία αποσκοπεί επίσης στην αποφυγή των στρεβλωτικών 
επιπτώσεων που έχουν οι ασυντόνιστες και κατακερματισμένες πρωτοβουλίες πολιτικής, καθώς πολλά κράτη μέλη 
αναπτύσσουν αμιγώς εθνικές λύσεις. Η πρωτοβουλία αυτή συμβάλλει επίσης σ την επίτευξη δεσμευτικών στόχων 
σε επίπεδο ΕΕ. Ο ρόλος των αέριων καυσίμων στο ενεργειακό μείγμα κατά τις προσεχείς δεκαετίες επιτάσσει την 
απανθρακοποίηση του τομέα  του αερίου μέσω μακρόπνοου σχεδιασμού για ανταγωνιστικές απανθρακοποιημένες 
αγορές αερίου,  ικανών να ενδυναμώσουν και να προστατεύσουν επαρκώς όλους τους καταναλωτές της ΕΕ. Η 
δημιουργία ενός κανονιστικού πλαισίου σε επίπεδο ΕΕ για ειδικές υποδομές και αγορές υδρογόνου θα προωθήσει 
την ενοποίηση και τη διασύνδεση των εθνικών αγορών υδρογόνου.  
Β. Λύσεις  
Ποιες είναι οι διάφορες επιλογές για την επίτευξη των στόχων;  Υπάρχει προτιμώμενη επιλογή ή όχι; Αν όχι, 
γιατί;  
Στον προβληματικό τομέα  I εξετάζονται οι ακόλουθες επιλογές: να διενεργηθεί διαγωνισμός για την ανάθεση των 
δικαιωμάτων διαχείρισης του δικτύου (επιλογή 1)· να θεσπιστούν οι κύριες κανονιστικές αρχές με βάση τις αρχές 
που ισχύουν επί του παρόντος στην αγορά φυσικού αερίου, αλλά προσαρμοσμένες στο στάδιο ανάπτυξης των 
 
2 
 αγορών υδρογόνου (επιλογή 2)· και να θεσπιστεί ένα πλήρως αναπτυγμένο  κανονιστικό καθεστώς για το υδρογόνο 
(παρόμοιο με εκείνο που εφαρμόζεται επί του παρόντος στον τομέα του φυσικού αερίου) χωρίς να απαιτείται 
μετάβαση σε μια πιο ώριμη αγορά υδρογόνου (επιλογή 3).  
Η προτιμώμενη επιλογή για τον προβληματικό τομέα I είναι να  θεσπιστούν βασικές ρυθμιστικές αρχές, παράλληλα 
με την παροχή καθοδήγησης για τις μελλοντικές κανονιστικές εξελίξεις ( επιλογή 2β «Κύριες ρυθμιστικές αρχές με 
όραμα» ). Η επιλογή αυτή είναι η πλέον προσαρμοσμένη στις ιδιαιτερότητες του τομέα του υδρογόνου κ αι 
κατοχυρώνει ορισμένα από τα οφέλη που θα μπορούσαν να επιφέρουν οι άλλες επιλογές, ενώ ταυτόχρονα 
αποφεύγει τα μειονεκτήματά τους. Με την παροχή καθοδήγησης, προετοιμάζεται το έδαφος για μια πιο ώριμη 
αγορά υδρογόνου.  
Ο προβληματικός τομέας  ΙΙ περιλαμβά νει επιλογές που προωθούν την πρόσβαση των ανανεώσιμων αερίων και των 
αερίων χαμηλών ανθρακούχων εκπομπών στην υφιστάμενη αγορά και υποδομή αερίου. Όλες οι επιλογές 
περιλαμβάνουν επίσης ένα προοδευτικό επίπεδο παρέμβασης για την αντιμετώπιση προβλημάτων εν εργειακής 
ασφάλειας, κυρίως την επέκταση των υφιστάμενων εργαλείων, προτύπων και διαδικασιών ώστε να καλύπτουν τα 
ανανεώσιμα αέρια και τα αέρια χαμηλών ανθρακούχων εκπομπών, καθώς και την αντιμετώπιση των κινδύνων που 
συνδέονται με την κυβερνοασφάλεια στον  τομέα του αερίου.  Η επιλογή  3 «Διευκόλυνση και προώθηση της πλήρους 
πρόσβασης των ανανεώσιμων αερίων και αερίων χαμηλών ανθρακούχων εκπομπών στην αγορά και αντιμετώπιση 
του ζητήματος των μακροπρόθεσμων συμβάσεων προμήθειας φυσικού αερίου » είναι η προτιμώ μενη επιλογή για τον 
προβληματικό τομέα  II. Η επιλογή αυτή περιλαμβάνει μέτρα για τη στήριξη της πρόσβασης των ανανεώσιμων 
αερίων και των αερίων χαμηλών ανθρακούχων εκπομπών στην αγορά χονδρικής, στους τερματικούς σταθμούς 
ΥΦΑ και στο δίκτυο μεταφοράς (ανε ξάρτητα από τον τόπο σύνδεσης), συμπεριλαμβανομένων τιμολογιακών 
εκπτώσεων για έγχυση στο δίκτυο και διασυνοριακή μεταφορά. Απαγορεύει τις μακροπρόθεσμες συμβάσεις 
προμήθειας ορυκτού αερίου που δεν υπάγεται σε περιορισμούς εκπομπών από το 2050 και μετά. Η ποιότητα των 
αερίων θα διέπεται από μια εναρμονισμένη ενωσιακή προσέγγιση για τα διασυνοριακά σημεία διασύνδεσης, ενώ 
παράλληλα θα παρέχεται ευελιξία στα κράτη μέλη . Το επιτρεπόμενο ανώτατο όριο για τα μείγματα υδρογόνου 
ορίζεται στο 5 % για όλα τα διασυνο ριακά σημεία —επίπεδο που είναι οικονομικά αποδοτικό όσον αφορά το 
κόστος προσαρμογής και μείωσης των εκπομπών.  
Στον προβληματικό τομέα  ΙΙΙ εξετάζονται επιλογές σχετικά με τον ενοποιημένο σχεδιασμό των δικτύων. Η 
προτιμώμενη επιλογή για τον προβληματικό τ ομέα  ΙΙΙ είναι η επιλογή 2 «Εθνικός σχεδιασμός βάσει ευρωπαϊκών 
σεναρίων» . Η επιλογή παρέχει δυνατότητα εθνικού σχεδιασμού, αλλά ορίζει ότι αυτός πρέπει να βασίζεται σε κοινά 
σενάρια για το αέριο και την ηλεκτρική ενέργεια, εναρμονισμένα με το δεκαετές πρό γραμμα ανάπτυξης δικτύου 
(στο εξής: ΔΠΑΔ) και συνδεδεμένα με το σχετικό εθνικό σχέδιο για την ενέργεια και το κλίμα. Περιλαμβάνει όλους 
τους σχετικούς παράγοντες (διαχειριστές συστημάτων διανομής, στο εξής: ΔΣΔ) και καθιστά δυνατό τον 
προσδιορισμό των αγωγ ών που μπορούν να χρησιμοποιηθούν για αναπροσαρμογή χρήσης ώστε να μεταφέρουν 
υδρογόνο αντί μεθανίου, σε βαθμό λεπτομέρειας που δεν θα ήταν εύκολο να επιτευχθεί σε ευρωπαϊκό επίπεδο.   
Ο προβληματικός τομέας  IV περιέχει επιλογές που προβλέπουν μια μη κανον ιστική προσέγγιση για την 
αντιμετώπιση των ζητημάτων ανταγωνισμού και συμμετοχής των καταναλωτών ή, αντ’  αυτού, απαιτούν την 
αντιμετώπιση των παραγόντων πρόκλησης προβλημάτων μέσω νέας νομοθεσίας, η οποία θα αντικατοπτρίζει ως επί 
το πλείστον ό,τι έχει ήδη  θεσπιστεί στον τομέα της ηλεκτρικής ενέργειας. Υπό το πρίσμα της ανάλυσης, η 
προτιμώμενη επιλογή είναι η επιλογή 2 «Ευέλικτη νομοθεσία» , η οποία αντικατοπτρίζει τις διατάξεις για την 
προστασία των καταναλωτών στην αγορά ηλεκτρικής ενέργειας και, κατά περί πτωση, για την ενίσχυση της θέσης 
τους. Συνολικά, η επιλογή αυτή είναι πιθανότερο να είναι η πιο αποτελεσματική και αποδοτική, καθώς και 
περισσότερο συνεπής με άλλους προβληματικούς τομείς.  
Ποιες απόψεις διατύπωσαν οι διάφοροι ενδιαφερόμενοι φορείς; Ποιος  υποστηρίζει την κάθε επιλογή;  
Στον προβληματικό τομέα Ι , η μεγάλη πλειονότητα των απαντησάντων υποστηρίζει τη θέσπιση κανονιστικών 
ρυθμίσεων σε αρχικό στάδιο για την προώθηση μιας εύρυθμα λειτουργούσας και ανταγωνιστικής αγοράς και 
υποδομής υδρογόνου. Οι απαντήσαντες τάχθηκαν σθεναρά υπέρ ενός νομοθετικού πλαι σίου της ΕΕ που θα 
καθορίζει βασικές κανονιστικές αρχές και θα υιοθετεί μια σταδιακή προσέγγιση. Η μεγάλη πλειονότητα 
υποστηρίζει π.χ. τη ρυθμιζόμενη πρόσβαση τρίτων, τους κανόνες για την πρόσβαση σε τερματικούς σταθμούς 
εισαγωγής και την αποθήκευση υδρογό νου, και τάσσεται υπέρ του διαχωρισμού των δραστηριοτήτων δικτύου. Οι 
 
3 
 περισσότεροι απαντήσαντες έκριναν σημαντικό να καθοριστεί εγκαίρως ο ρόλος των ιδιωτικών φορέων στην 
ανάπτυξη των υποδομών υδρογόνου. Η μεγάλη πλειονότητα των ατόμων που απάντησαν θεωρεί  επίσης ότι τα 
υφιστάμενα και τα μελλοντικά ιδιωτικά δίκτυα μπορεί να εξαιρούνται (προσωρινά) από ορισμένες κανονιστικές 
απαιτήσεις, αλλά ότι πρέπει να διασφαλιστεί η σύγκλιση σε ένα ενιαίο κανονιστικό πλαίσιο. Η συντριπτική 
πλειονότητα των απαντησάντων θε ωρεί ότι τα δικαιώματα και οι απαιτήσεις αδειοδότησης για νέες υποδομές 
υδρογόνου θα πρέπει να είναι παρόμοιες με εκείνες που ισχύουν σήμερα για τους αγωγούς μεθανίου.  
Όσον αφορά τον προβληματικό τομέα ΙΙ , τα ενδιαφερόμενα μέρη συμφωνούν ως προς την ανάγκ η να αναθεωρηθεί 
το ισχύον κανονιστικό πλαίσιο για να συμβάλει στην επίτευξη των στόχων απανθρακοποίησης. Η πλειονότητα των 
ενδιαφερόμενων μερών θεωρεί σημαντικό να διασφαλιστεί πλήρης πρόσβαση στην αγορά και να διευκολυνθεί η 
έγχυση ανανεώσιμων αερίων και  αερίων χαμηλών ανθρακούχων εκπομπών στο δίκτυο αερίου. Πολλοί 
απαντήσαντες τάσσονται υπέρ της υποχρέωσης των διαχειριστών  δικτύων να συνδέουν παραγωγούς ανανεώσιμων 
αερίων και αερίων χαμηλών ανθρακούχων εκπομπών και της θέσπισης μείωσης στη χρέωση έγχυσης . Η 
πλειονότητα των απαντησάντων υποστηρίζει επίσης τη βελτίωση του πλαισίου διαφάνειας για τους τερματικούς 
σταθμούς ΥΦΑ. Υποστηρίζεται επίσης έντονα η εναρμονισμένη εφαρμογή των προτύπων ποιότητας αερίων σε 
ολόκληρη την ΕΕ, για την ενίσχυση του διασυνορι ακού συντονισμού και την αύξηση της διαφάνειας . Οι 
απαντήσαντες είναι πιο διχασμένοι όσον αφορά την ανάμειξη υδρογόνου, αλλά η πλειονότητα συμφωνεί ότι μπορεί 
να αποτελέσει ένα οικονομικά αποδοτικό και γρήγορο πρώτο βήμα, παρά το υψηλό τεχνικό κόστος, για την 
απανθρακοποίηση του ενεργειακού συστήματος. Λίγα ενδιαφερόμενα μέρη υποστηρίζουν την κατάργηση των 
διασυνοριακών τιμολογίων εντός της ΕΕ. Η πλειονότητα των απαντησάντων κρίνει σημαντικές τις προκλήσεις 
όσον αφορά την ασφάλεια και τα μέτρα κυβερνοασφάλε ιας ειδικά στον τομέα του αερίου.  
Στον προβληματικό τομέα  ΙΙΙ, η πλειονότητα των ενδιαφερόμενων μερών υποστηρίζει την εναρμόνιση του 
χρονοδιαγράμματος των εθνικών προγραμμάτων ανάπτυξης δικτύου (στο εξής: ΠΑΔ) με το ΔΠΑΔ και ένα ενιαίο 
πρόγραμμα για το αέρ ιο ανεξάρτητα από το μοντέλο διαχωρισμού που έχει επιλεγεί. Η μεγάλη πλειονότητα των 
απαντησάντων εξέφρασε ακόμη ισχυρότερη στήριξη για ένα κοινό σενάριο ηλεκτρικής ενέργειας και φυσικού 
αερίου. Μεγάλος αριθμός ενδιαφερόμενων μερών ζητούν να συμπεριληφθούν  έργα υδρογόνου στο ΠΑΔ. Τα 
περισσότερα ενδιαφερόμενα μέρη συμφωνούν σχετικά με τον ρόλο των ΔΣΔ να παρέχουν και να ανταλλάσσουν 
πληροφορίες, ενώ διάφοροι απαντήσαντες υποστηρίζουν επίσης ότι οι ΔΣΔ παρέχουν το δικό τους πρόγραμμα, το 
οποίο περιλαμβάνει τη  βελτιστοποίηση του συστήματος σε διάφορους τομείς. Οι απαντήσαντες εξέφρασαν επίσης 
προτίμηση για ένα κοινό πρόγραμμα για το φυσικό αέριο και το υδρογόνο έναντι κοινών σεναρίων με χωριστά 
προγράμματα. Αρκετά ενδιαφερόμενα μέρη τόνισαν ότι η προτιμώμενη επ ιλογή θα ήταν ένα κοινό πρόγραμμα για 
το μεθάνιο και το υδρογόνο και ένα χωριστό πρόγραμμα για την ηλεκτρική ενέργεια.  
Όσον αφορά τον προβληματικό τομέα  IV, η συντριπτική πλειονότητα των ενδιαφερόμενων μερών ζήτησε να 
αυξηθεί το επίπεδο φιλοδοξίας στις δια τάξεις που αφορούν τους πολίτες/καταναλωτές, με τη θέσπιση διατάξεων 
που αντικατοπτρίζουν εκείνες που ισχύουν για την αγορά ηλεκτρικής ενέργειας. Επίσης, οι διατάξεις για την 
ενεργειακή φτώχεια θα πρέπει να συμβάλουν στο να διασφαλιστεί ότι οι καταναλωτές δεν πληρώνουν το κόστος 
της μετάβασης σε επιλογές που βασίζονται σε καθαρά αέρια. Οι εκπρόσωποι του ιδιωτικού τομέα υποστηρίζουν τα 
σχέδια σταδιακής κατάργησης των ρυθμιζόμενων τιμών, ενώ ορισμένες οργανώσεις καταναλωτών θα επέλεγαν τη 
διατήρησή τους για τ ην προστασία των ενεργειακά φτωχών και ευάλωτων καταναλωτών. Σχεδόν το ήμισυ του 
συνόλου των απαντησάντων επιθυμεί να ενισχυθούν οι διατάξεις σχετικά με τη συγκρισιμότητα των προσφορών 
και την προσβασιμότητα των δεδομένων, τη διαφάνεια, τα έξυπνα συστήματα  μέτρησης και την αλλαγή παρόχου. 
Κανένας από τους συμμετέχοντες δεν υποστήριξε τη μη κανονιστική προσέγγιση.  
Γ. Επιπτώσεις της προτιμώμενης επιλογής  
Ποια είναι τα οφέλη της προτιμώμενης επιλογής (ειδάλλως, των κυριότερων επιλογών);   
Προβληματικός τομέας  I: Το βασικό όφελος της επιλογής της εφαρμογής βασικών κανονιστικών αρχών με όραμα 
για τις υποδομές και τις αγορές υδρογόνου είναι ότι προωθεί την ενοποίηση της αγοράς, προσφέρει σαφήνεια στους 
επενδυτές (σε υποδομές), αποτρέπει την εμ φάνιση μη ανταγωνιστικών δομών της αγοράς και φραγμών στην 
ενοποίηση της αγοράς λόγω προβλημάτων ποιότητας του υδρογόνου. Κατά τη φάση ανάπτυξης του τομέα του 
υδρογόνου, παρέχει ευελιξία στους επενδυτές, ενώ η σαφήνεια σχετικά με το μελλοντικό κανονιστικό καθεστώς 
αποτρέπει το κόστος των εκ των υστέρων προσαρμογών που απαιτούνται μόλις ωριμάσει η αγορά.  
 
4 
 Προβληματικός τομέας II: Διευκόλυνση και προώθηση της πλήρους πρόσβασης των ανανεώσιμων αερίων και 
αερίων χαμηλών ανθρακούχων εκπομπών στην αγορά και αντιμ ετώπιση του ζητήματος των μακροπρόθεσμων 
συμβάσεων προμήθειας φυσικού αερίου. Το βασικό όφελος είναι ότι τα μέτρα θα μειώσουν το κόστος παραγωγής 
για τους παραγωγούς ανανεώσιμων αερίων και αερίων χαμηλών ανθρακούχων εκπομπών, θα αυξήσουν τον 
ανταγωνισμό, τ η ρευστότητα και το εμπόριο ανανεώσιμων αερίων. Αυτό θα ωφελήσει τους καταναλωτές και τους 
φορολογούμενους, καθώς η στήριξη θα μπορούσε να μειωθεί. Θα περιοριστούν επίσης οι κίνδυνοι για την 
ενεργειακή ασφάλεια και θα εξοικονομηθούν χρόνος και πόροι, θα με ιωθεί η αβεβαιότητα, θα βελτιωθεί η 
αποδοτικότητα των μέτρων αντιμετώπισης καταστάσεων έκτακτης ανάγκης και θα ενισχυθούν οι ειδικές απαιτήσεις 
ασφάλειας για τις εταιρείες αερίου.  
Προβληματικός τομέας III: Θέσπιση εθνικού σχεδιασμού βάσει ευρωπαϊκών σεναρί ων. Το βασικό όφελος αυτής 
της επιλογής είναι ότι εξαλείφει τον κίνδυνο να σχεδιαστεί η εξέλιξη των συστημάτων των διαχειριστών 
συστημάτων μεταφοράς ηλεκτρικής ενέργειας και αερίου βάσει ασυμβίβαστων παραδοχών. Καθιστά δυνατή την 
ενοποίηση τομέων και ένα ε ννοιολογικό σχέδιο για το σύστημα, ενώ διατηρεί παράλληλα τα οφέλη των 
λεπτομερέστερων τομεακών προγραμμάτων ανάπτυξης δικτύου. Διασφαλίζει ένα κοινό όραμα των διαφόρων 
ενδιαφερόμενων μερών, το οποίο συνεπάγεται ότι ο σχεδιασμός των δικτύων λαμβάνει υπόψη τις στρατηγικές 
απανθρακοποίησης σε εθνικό και ενωσιακό επίπεδο, ώστε να μειώνεται ο κίνδυνος ενδεχόμενου εγκλωβισμού ή 
εγκατάλειψης πάγιων στοιχείων.  
Προβληματικός τομέας IV: Εφαρμογή ευέλικτης νομοθεσίας για την αντιμετώπιση όλων των παραγόντων 
πρόκληση ς προβλημάτων. Το βασικό όφελος είναι ότι θα προσφέρει σημαντικές δυνατότητες εξοικονόμησης, θα 
βοηθήσει νέους προμηθευτές και παρόχους υπηρεσιών να εισέλθουν στην αγορά και να αναπτύξουν καινοτόμα 
προϊόντα, με αποτέλεσμα την αύξηση του ανταγωνισμού, της σ υμμετοχής των καταναλωτών και των οικονομικών 
οφελών. Θα δώσει επίσης τη δυνατότητα στους πολίτες και στις κοινότητες να αυξήσουν την κοινωνική αποδοχή, 
να κινητοποιήσουν ιδιωτικά κεφάλαια και να διευκολύνουν τη διάδοση ανανεώσιμων αερίων και αερίων χαμηλώ ν 
ανθρακούχων εκπομπών. Η μείωση του κινδύνου υπερεπενδύσεων θα έχει θετικό περιβαλλοντικό αντίκτυπο.  
Ποιο είναι το κόστος της προτιμώμενης επιλογής (ειδάλλως, των κυριότερων επιλογών);   
Η εφαρμογή μέτρων στον προβληματικό τομέα  I συνεπάγεται οικονομικό και διοικητικό κόστος για τις αρχές των 
κρατών μελών, τις ρυθμιστικές αρχές και τους διαχειριστές δικτύων, καθώς θα πρέπει να εισαχθούν βασικές αρχές 
και να αποτελέσουν αντικείμενο εποπτεία ς. Ωστόσο, το κόστος αυτό αντισταθμίζεται εύκολα από τα οικονομικά 
οφέλη της προτιμώμενης επιλογής.  
Η εφαρμογή μέτρων στον προβληματικό τομέα  ΙΙ συνεπάγεται οικονομικό και διοικητικό κόστος, καθώς θα 
αυξήσει την τιμή του φυσικού αερίου στην αγορά και θα α παιτήσει μεγαλύτερη συνεργασία μεταξύ των ΔΣΔ και 
των ΔΣΜ. Οι εθνικές αρχές, ιδίως οι ρυθμιστικές αρχές, θα πρέπει να συμμετέχουν στην εφαρμογή των μέτρων. 
Επίσης, η ανάπτυξη μιας κανονιστικής προσέγγισης για την κυβερνοασφάλεια θα μπορούσε επίσης να συνεπ άγεται 
υψηλότερο κόστος συμμόρφωσης.  
Δεν υπάρχει δημόσια ποσοτικοποίηση του κόστους για τον προβληματικό τομέα  ΙΙΙ, αλλά τα οφέλη (ενίσχυση των 
συνεργειών με αποτέλεσμα τη μείωση του κοινωνικού κόστους) αναμένεται να αντισταθμίσουν το κόστος 
πρόσθετου συν τονισμού.  
Δεν υπάρχει δημόσια ποσοτικοποίηση του κόστους για τον προβληματικό τομέα  IV. Το βασικό κόστος είναι 
οικονομικό και κοινωνικό, καθώς τα οφέλη για τους καταναλωτές μπορεί να είναι χαμηλότερα από το κόστος των 
έξυπνων μετρητών για την παροχή πρόσβασης χωρίς διακρίσεις στα δεδομένα των καταναλωτών.  
Ποιες είναι οι επιπτώσεις στις ΜΜΕ και στην ανταγωνιστικότητα;  
Οι προτιμώμενες επιλογές στους διάφορους τομείς πολιτικής θα οδηγήσουν σε αυξημένο ανταγωνισμό για 
ανανεώσιμα αέρια και αέρια χαμηλών  ανθρακούχων εκπομπών. Η βελτίωση του ανταγωνισμού στο εμπόριο 
λιανικής σε συνδυασμό με τη βελτίωση της προστασίας των καταναλωτών θα οδηγήσει σε υψηλότερα ποσοστά 
αλλαγής παρόχου μεταξύ των μικρότερων καταναλωτών, συμπεριλαμβανομένων των ΜΜΕ. Ο αυξημένος 
ανταγωνισμός μπορεί επίσης να προκύψει από τη χωρίς διακρίσεις πρόσβαση στα δεδομένα των καταναλωτών και 
από ορθολογικά εναρμονισμένες ρυθμίσεις, καθώς και από μέτρα που διευκολύνουν τη διαλειτουργικότητα εντός 
της ΕΕ. Η διεύρυνση των απαιτήσεων ομογενοποί ησης της αγοράς θα διασφαλίσει μεγαλύτερο ανταγωνισμό 
 
5 
 μεταξύ των παρόχων υπηρεσιών κυβερνοασφάλειας και θα μειώσει το κόστος λόγω των οικονομιών κλίμακας.  
Θα υπάρξουν σημαντικές επιπτώσεις στους εθνικούς προϋπολογισμούς και στις εθνικές διοικήσεις;   
Οι περισσότερες από τις προτιμώμενες επιλογές για τους διάφορους τομείς πολιτικής έχουν υφιστάμενες και 
περιορισμένες αρνητικές επιπτώσεις στα κράτη μέλη και, ως επί το πλείστον, συνεπάγονται περιορισμένη 
διοικητική επιβάρυνση. Ωστόσο, στον προβληματικό τομέα  IV (ευέλικτη νομοθεσία για τις αγορές λιανικής 
πώλησης), η προστασία και η συμμετοχή των καταναλωτών θα περιόριζαν την εν λόγω επιβάρυνση για τις 
διοικήσεις. Συνολικά, κατά τη διάρκεια εκτενών δημόσιων διαβουλεύσεων, μεταξύ άλλων με τις διοικήσεις των 
κρατών μελών, δεν επισημάνθηκε σημαντική αύξηση των επιπτώσεων στα κράτη μέλη.  
Θα υπάρξουν άλλες σημαντικές επιπτώσεις;   
Ναι, η προτιμώμενη επιλογή στο πλαίσιο του προβληματικού τομέα  IV εντοπίζει επιπτώσεις στα θεμελιώδη 
δικαιώματα όσον αφορά την προστασία  των δεδομένων και θα διασφαλίσει την ευρεία πρόσβαση και χρήση 
ψηφιακών τεχνολογιών και υπηρεσιών που βασίζονται στα δεδομένα, με παράλληλη κατοχύρωση υψηλού επιπέδου 
σεβασμού του δικαιώματος στην ιδιωτική ζωή και στην προστασία των δεδομένων προσωπικού χ αρακτήρα.  
Αναλογικότητα;   
Η προτιμώμενη δέσμη επιλογών θεωρείται αναλογική και βασίζεται, στο μέτρο του δυνατού, σε υπάρχουσες 
προσεγγίσεις. Η ισορροπία μεταξύ των υποχρεώσεων και της συνεκτίμησης των διαφορετικών ικανοτήτων 
ανάληψης δράσης μεταξύ των κρ ατών μελών και των ιδιωτικών οντοτήτων θεωρείται κατάλληλη, δεδομένης της 
επιτακτικής ανάγκης για επίτευξη κλιματικής ουδετερότητας.  
Δ. Παρακολούθηση  
Πότε θα επανεξεταστεί η πολιτική;  
Η Επιτροπή θα προβεί σε πλήρη αξιολόγηση του αντικτύπου των προτεινόμενων πρωτοβουλιών, 
συμπεριλαμβανομένων της αποτελεσματικότητας, της αποδοτικότητας, της διατήρησης της συνοχής και της 
συνάφειας των προτάσεων, εντός συγκεκριμένου χρονοδιαγράμματος μετά την έναρξη ισχύος των μέτρων που θα 
θεσπιστούν (ενδεικτικά, 5 έτη). Επί του παρόντος δεν προβλέπεται επανεξέταση της πολιτικής στην πρόταση.